
ספר שופטים

סֵפֶר שׁוֹפְטִים הוא הספר השני בקבוצת ספרי הנביאים שבתנ"ך, אחרי ספר יהושע ולפני ספר שמואל. הספר מתאר את מה שקרה בתקופת השופטים. התקופה שאחרי כיבוש ארץ ישראל וחלוקתה בימי יהושע ועד ימיו של שמואל הנביא וראשית המלוכה.
תקופת השופטים נמשכת כ-400 שנה.
· מהו שופט?
רוב השופטים, עליהם נלמד, מלאו שני תפקידים:
א. מושיע, מנהיג צבאי (מפקד, לוחם)
ב. מנהיג רוחני, דתי (כמו רב) שתפקידו היה לדאוג לכך שהעם יקיים את המצוות
לאחר שמשה מת יהושע מנהיג את העם.
יהושע לא מינה מנהיג שימשיך אותו. לאחר מותו כל שבט דואג לעצמו.
במלחמות לכיבוש הארץ, בימי יהושע, השתתפו כל השבטים. לאחר מותו של יהושע המלחמות הן שבטיות. כל שבט צריך לדאוג לכבוש את נחלתו.

